Ilmajoki-hallilla järjestetään 7.3. klo 12-18 Ilimajoen pikkuusen paremmat messut. Onko haaveissa uusi työpaikka tai harrastus? Haluaisitko lähteä opiskelemaan tai satsata enemmän omaan hyvinvointiin? Kiinnostaako tietää mitä kaikkea Ilmajoelta oikein löytyy? Yhden päivän aikana pääset kätevästi tutustumaan paikallisiin työnantajiin, oppilaitoksiin, yhdistyksiin ja harrastusmahdollisuuksiin. Osastoja on yli 60 ja messut sopivat kaiken ikäisille. Tilaisuuden avaa kunnanjohtaja Aape Laitalainen ja sosiaalisen median vaikuttaja Ina Lähteenmaa kertoo oman tarinansa. Tapahtuma on maksuton. Tervetuloa verkostoitumaan ja inspiroitumaan!
Yhden päivän aikana pääset kätevästi tutustumaan paikallisiin työnantajiin, oppilaitoksiin, yhdistyksiin ja harrastusmahdollisuuksiin.
Villantai-neuletapahtumassa on tarjolla kattaus kauniita käsinvärjättyjä lankoja, suomalaisen lampaanvillalankoja ja erilaisia neuletarvikkeita. Tule inspiroitumaan, neulomaan/virkkaamaan ja tekemään ihania löytöjä! Järjestäjinä toimivat Lankajemman Jenna ja Silmunoita Riika
Villantai-neuletapahtuma on täynnä lankavärjäreitä, lankojen myyntiä ja puikkojen kilinää!
Ramo_Satu_kuvaaja Björgvin Hilmarsson.jpg
Kirjailijavieraana Satu Rämö Seinäjoen pääkirjastossa
Suositun Hildur-sarjan luoja Satu Rämö tulee kirjailijavieraaksi Apila-kirjastoon. Hän kertoo dekkarisarjan kirjoittamisesta sekä huomioitaan Islannista ja siellä asumisesta. Jaaksi-salin ovet avataan klo 17.10. Kuvat: © Björgvin Hilmarsson / WSOY
Lukukerhossa mm. luetaan, kirjoitetaan, askarrellaan ja pelataan! Kerho kokoontuu kevään aikana 10 kertaa pe 8.3. klo 12.30 alkaen. Kerhoon ei tarvitse ilmoittautua. Nähdään kirjaston aulassa!
Tykkäätkö lukea? Vai etkö vielä tykkää lukea? Lukukerho sopii juuri sinulle!
Ennakkoon lapset 10 € ja aikuiset 20 € (sis. palvelumaksun) + tilausmaksu alk. 1,5 € Ovelta lapset 13 € ja aikuiset 23 € Avustaja pääsee tapahtumaan ilmaiseksi avustettavan kanssa samalla lipulla.
Radion sinfoniaorkesterin kotimaan kiertue
Ohjelmassa on sekä vanhaa että uutta suomalaista musiikkia - Sibeliuksen Svanevit ja loistelias 5. sinfonia sekä Esa-Pekka Salosen pandemia-aikana säveltämä klarinettiteos. Konsertin johtaa RSO:n ylikapellimestari Nicholas Collon ja solistina esiintyy Christoffer Sundqvist. Tapahtumapaikkana on nousevalla katsomolla varustettu Ähtäri-halli, joka sijaitsee aivan Ähtärin Eläinpuiston sisäänkäynnin yhteydessä. Löydät Ähtäri-hallille seuraamalla eläinpuisto-tienviittoja. Pysäköintialueita on kaksi, joista P1 on aivan sisäänkäyntien yhteydessä ja P2 muutaman minuutin kävelymatkan päässä. Tilaisuudessa on numeroimattomat istumapaikat ja tapahtumaan on esteetön pääsy pyörätuolilla. Narikkapalvelu sisältyy pääsylipun hintaan. Konsertti on ikärajaton. Konsertin kesto on noin 2,5 h sisältäen väliajan. Väliajan kahvitarjoilu ei sisälly lipun hintaan, mutta on ostettavissa paikan päältä ilman ennakkovarausta. Ovet avautuvat klo 17.
Lähes 100-vuotias Radion sinfoniaorkesteri (RSO) saapuu Ähtäriin 14.4.
Pääsymaksu 12 €, vapaa pääsy Museokortilla ja alle 15-vuotiaille. Epassi käy.
Näyttelyn päätaiteilija on Samuli Heimonen. Näyttelyssä Heimosen kiehtovat eläinaiheiset mielenmaisemamaalaukset ”keskustelevat” sata vuotta aiemmin eläneiden taiteilijoiden herkkien maisemamaalausten kanssa. Heimosen maalaukset viehättävät ja koskettavat laajaa yleisöä. Niiden äärellä joku voi nauttia eläimen katseen sykähdyttävästä maalausteknisestä taituruudesta, toinen ihastuu moniselitteisen maiseman mystisyydestä. Uusi elämys syntyy, kun näyttelyssä siirtyy Heimosen monumentaaliselta salaperäiseltä maalaukselta menneen ajan sympaattisen maiseman äärelle tai tulee herkkien eläinkasvojen lumoamaksi. Näyttely on avoinna 3.5.-14.6.2024 ryhmille ja keskiviikkoisin klo 14-18 yleisölle 15.6.-16.8. KE-SU KLO 12-18 (16.8. KLO 12-20) Kotisivut https://www.ahtari.fi/pirkanpohja/
Samuli Heimonen ja mestarit sadan vuoden takaa
Suuret klassikot soolokitaralla konsertti - Tomi Paldanius
Mainetta Suomessa ja maailmalla niittänyt Tomi Paldanius soittaa klassikkohittejä menneiltä vuosikymmeniltä. Repertuaariin kuuluu muun muassa Queenin, Santanan, Sibeliuksen ja Ennio Morriconen klassikoita. Luvassa mm. Lapin Kesä, Finlandia, Myrskyluodon Maija, Bohemian Rhapsody ja Samba Pa Ti. "Fingerstyle-kitaroinnin mestari Tomi Paldanius näytti, mistä osaava soittaminen on tehty..." Näin kirjoitti Salon Seudun sanomien kulttuuritoimitus monien muiden lehdistöarvioiden tapaan. Tomi Paldaniuksen omintakeinen tyyli on valloittanut monien sydämet ympäri Suomen ja maailman. Paldanius soittaa tunnetuiden kappaleiden melodiat, soinnut, bassolinjat ja jopa kitarasoolot samanaikaisesti. Liput 10€ ovelta, tai ennakkovarauslomakkeella osoitteessa www.tomipaldanius.com Kevään 2024 uutuutena Suomiklassikot soolokitaralla 2 -levy joka sisältää soolokitarasovitukset mm. klassikoista Kolmatta linjaa, Hopeinen Kuu, Surujen Kitara ja Tahroja Paperilla. Varaa liput 10€ ennakkovarauslomakkeella osoitteessa www.tomipaldanius.com (ennakkovaraus ei edellytä ennakkomaksua ja aikaa menee alle minuutti).
Konsertissa kuullaan suomalaisia ja kansainvälisiä klassikoita. Luvassa mm. Lapin Kesä, Finlandia, Myrskyluodon Maija ja Bohemian Rhapsody
Leirin hinta 80€/ leiriläinen. Hinta sisältää monipuolisen ohjelman, ruokailut, t-paidan, leirituotteen, vakuutuksen.
{"fi":"Ilmoittautuminen alkaa ma 8.4.2024 klo 9.00","sv":"","en":""}
Playcity järjestetään joka toinen vuosi Kauhajoen koulukeskuksen sisäpihalle rakennettavassa telttakylässä. Leiri on tarkoitettu 9-12-vuotiaille. Leirille mahtuu 250 lasta Kauhajoelta ja maakunnasta. Työpajoja on noin 50 ja ohjaajia yli 100. Ohjaajat voivat tulla leirille vetämään toimintoja omien vahvuuksiensa mukaan. Pajassa on aina vastuuohjaaja ( yli 18-vuotias) ja apuohjaaja (vähintään 15-vuotias). Leirin järjestäjinä toimivat Pohjanmaan Liikunta ja Urheilu sekä Kauhajoen kaupunki. Vuoden 2024 leiri toteutuu 25.6-28.6. Ilmoittautuminen alkaa ma 8.4.2023.
Kauhajoen kaupunki ja Pohjanmaan Liikunta ja Urheilu